cyanic-selkie/wikianc huggingface dataset:
Venesueła
Inte l'ano 2010, el Venesueła el ghea łe reserve petrojere pì grande del mondo e el zera uno dei prinsipałi esportadori mondiałi de petrojo. Prima del disfrutamento petrojero, el paeze el zera un esportador de prodoti agrìcołi, cofà cafè e cacao, finmente a che el petrojo el zera rivà a domenar łe esportasion e i ingresi monedari del paeze. La soraoferta mondiałe de petrojo inte i ani 1980 ła ghea portà a na crize del dèbito esterno e a na longa crize econòmega. La inflasion ła se ghea inalsà inte el 1996 e i tasi de poaresa i zera ndai-sù al 66 % inte el 1995. Inte el 1998 el PIL pro càpite el zera casca inte l'isteso liveło del 1963. El goerno de Hugo Chávez el se ghea caraterizà par ła so ideołozia antiinperiałista e un cànbio inte ła zeopułìtega del marcà petrojo sercando novi marcai e sostegnendo paezi carenti de reserve petrojere. Inte i primi ani del so goerno ła se ghea incrementà ła speza pùblega co ła teoria de ła distribuir ła richesa, reduzendo tenporalmente ła poaresa e dezuguajanse sociałi, e se ghea inalsà el dèbito esterno a pì de 118 miła milioni de dòlari in magnera descontrołada che no-ostante el mondo el fuse inte el mezo de un boom petrojero, ła produsion nasionałe venesuełana ła zera restada stagnante.
Ani pì tardi, ła redusion dei incasi, l'aumento de łe inportasion, ła corusion, ła cascada de ła produsion nasionałe e l'ecesiva speza pùblega, i zera divegnesti fatori che i ghea desestabiłizà ła economia de ła nasion. Sta situasion ła ghea portà a na crize zenerałizada che ła ghea portà in conseguensa a na iperinflasion, depresion econòmega, carensa de prodoti bàzeghi e aumenti dràsteghi de ła dezocupasion, ła poaresa, łe małatie, ła mortałità infantil, ła malnutrision e el crìmane. Inte el finir del 2017, łe ajensie de cuałifegasion dei ri-sci łe ghea declarà Venesueła in mora co i pagamenti del dèbito. Inte el 2019, l'Alto Comisario par i Deriti Umani de łe Nasion Unie el ghea emetesto un informadiva andove che el segnała che el goerno venesułano el zera incoresto in sistemàteghe viołasion dei deriti umani.
Zeografia politega
El Venezueła el xe na republica federal presidensial, co cavedal Caracas. El paexe xe divixo in stati come indicà inte la mapa in spagnoło qua soto riportada. thumb|center|Sudivixion de el Venesueła
Demografia
El ga 25 730 435 abitanti,.
Economia
El Venesueła xe uno dei pi grandi produtori de petrojo del mondo intiero.
Cultura
El pi raprexentativo prexidente de ła storia contemporanea de sto paexe xe stà el cao del stato Hugo Rafael Chávez Frías, morto a marso 2013. El gera un homo discuso parchè amà da na parte del pòpoło e malvoludo da l'oposision che l'acuxava intrà varie robe de èsar un ditador.
Etimołozia
El topònemo Venesueła voria dir "na Venesia picenina".
Pensiero de Hegel
Ła fiłosofia de Georg Wilhelm Friedrich Hegel la rispecia una de łe linee de pensiero pì fonde e difisiłi. Scumisiando da el laoro de chi che ghe vegneva prima inte el ideałismo (Fichte e Schelling) co influensa de altri pensieri (come Immanuel Kant), el ga fato na fiłoxofia inovativa, fonda e articołada. La so vixion storisista e ideałista de ła realtà inte el conpleso, el ga rivołusionà el pensiero Europeo, butando xò łe fondamenta de ła fiłoxofia continentałe e de el marxismo che xe vegnesto dopo.
Hegel ga fato na teoria finia, come che no vegnea fato da ła 'olta de Platone e Aristotele, ndando a conosare łe rełasion tra testa e nadura, sojeto e ojeto de ła conoscensa e de ła psicołojia e tegnendo conto de el Stato, de la storia, de łe arte, de ła rełijon e de la fiłoxofia. Inte el particołare el ga fato un conceto de testa o spirito, che se ga manifesta inte na serie de contradision e opoxision, stando de ondi a na posìbiłe fiłosofia de ła totałità. Exenpi de contradision, el'è come quełe tra nadura e libertà o tra imanensa e trasiendensa. Łe pajine e i testi che serca sołusion, i xe masa 'olte no seguri su ła interpretasion pì coreta.
Da Hegel, ciapando in considerasion le so teorie, alguna vardada ben, altra de mal ocio, se sviłupa gran parte de ła fiłosofia de deso, da łi sviłupi che vien dopo el Romanticismo al hegelismo e al neohegelismo de Benedetto Croce e Giovanni Gentile, da Karl Marx a Arthur Schopenhauer e a Friedrich Nietzsche.
Ferrari
Ferrari S.p.A. ła ze na caza automobiłìstega itałiana fondada da Enzo Ferrari inte'l 1947 a Maranello in provinsia de Modena.
Produtora de automobiłi sportive d'alta fasa e da corsa e inpenjada inte l'automobiłizmo sportivo, ła ze ła pì titołada inte'l canpionato de'l mondo de Formuła Uno, indove ła ga concuistà cuindeze titołi piłoti e sèdeze costrutori, nonché una de łe pì vinsenti inte łe conpetision par veture Sport, Prototipo, Sport Prototipo e Gran Turismo cofà el canpionato de'l mondo Sportprototipi, co dòdeze titołi costrutori otenjesti e el canpionato de'l mondo Endurance FIA, indove che detien sìncue titołi costrutori GT e tre titołi piłoti GT. Ła se ga afermà pì volte in clàseghe gare endurance cofà ła 24 Ore de Le Mans, ła 12 Ore de Sebring e ła 24 Ore de Daytona e in gare so trasà stradałe cofà ła Targa Florio, ła Mille Miglia e ła Carrera Panamericana.
Łe só orìzeni sportive łe resałe za a'l 1929, co Enzo Ferrari el ga dazesto orìzene a Modena a ła Scuderia Ferrari, che ła ze anca a'l dì de ancò ła divizion prinsipałe de'l reparto corse de ła Ferrari, sendo da senpre inpenjada in Formula 1 e avendo coresto inte'l canpionato de'l mondo Sport Prototipi fin a'l 1973. El departimento Ferrari Corse Clienti invese el se ocupa de'l suporto tramite ła sesion conpetision GT ai team clienti che core inte i canpionati GT prezenti a łeveło intarnasionałe, el canpionato de'l mondo Endurance FIA inansituto e de ła zestion de Ferrari Challenge, XX Programmes e F1 Clienti.
El sìnboło ofisiałe el ze el cavałin ranpante, che'l deriva da cueło in uzo durante ła prima guera mondiałe da l'aviator itałian Francesco Baracca. Cedesto parsonalmente da ła mare de Baracca come portafortuna a Enzo Ferrari inte'l 1923, el saria devenjesto l'enblema de ła marca Ferrari e de'l reparto corse. El canpo zało, indove ze rafegurà el cavałin ranpante, ze stà sernìo da Enzo Ferrari in cuanto se trata de uno dei cołori de'l stema de ła sità de Modena.
Inte'l 2013 e inte'l 2014 ła marca ła ze stà reconosesta cofà ła pì influente a'l mondo e inte'l 2015 ła ze stà pozisionà a'l 295° inte ła clasìfega "The most valuable brands of 2015" de'l sito web de ła Brand Finance co un vałor de 4,8 miłiardi de dołari.
Da'l 21 łujo de 2018 l'azienda, come ła controłante Ferrari N.V. ła ze guidà da Louis Carey Camilleri, in cuałità de aministrador dełegà, mentre John Elkann ne ze el presidente. Entranbi i ze sucedesti, pochi dì prima de ła só morte, a Sergio Marchionne che'l guidava l'azienda da'l 2014, co gaveva sostituìo Luca di Montezemolo.
Ła Scudaria Ferrari
Enzo Ferrari ga fondà ła Scudaria Ferrari, che ła xe oncora deso ła divixion prinsipałe del reparto corse de ła Ferrari, el 16 de novenbre del 1929 a Modena. Fin al 1932 ła Scudaria Ferrari ga recoverxesto el ròło de fiłiałe tècnego-agonistega de l'Alfa Romeo, mentre a partir dal 1933 ne xe devegenesta a tuti i efeti el reparto corse inisiando a ocuparse de progetasion oltra a ła xestion de łe veture da conpetision. Tałe inpegno xe continuà co suceso fin a ła fin del 1937, cuando ła scudaria xe stà desfà poiché l'Alfa Romeo ga ałestìo un novo reparto corse interno guidà dal steso Ferrari.
Fondasion de ła Auto Avio Costruzioni
Dopo aver łasà 'sto incargo inte'l 1939, el 13 de setenbre de'l steso ano Ferrari el ga fondà a Modena na caza automobiłìstega, l'Auto Avio Costruzioni, inte'l steso łogo indove fin a do prima gaveva sede ła Scudarìa Ferrari. No A ze stà doparà ła denominasion Ferrari a cauza de clauzołe che łe łigava Ferrari a l'Alfa Romeo e che ghe inpediva de utiłizar el propio conjome so łe automobiłi da łu produzeste. 'Ste clauzołe łe zera stà vałide fin a tuto el 1944.
Ła prima vetura de l'Auto Avio Costruzioni, ła 815, ła ze stà costruìa inte'l 1940 in sołi do ezenplari. Tutavia con l'avento de ła segonda guera mondiałe l'atività automobiłìstega ła ze stà sospeza e łe comese de l'azienda łe ze devenjeste prensipalmente ła costrusion de conponenti par vełivołi miłitari. Inte'l 1943 ła sede ła ze stà spostà a Maranello e, dopo ła ze venjùa bonbardà dai Ałeai inte'l 1944, ła ze stà recostruìa inte'l 1945.
El marchio automobiłistego Ferrari
Finìa ła segonda guera mondiałe, grasie a ła scadensa de ła clauzoła dei cuatro ani, el 12 de marso 1947 Enzo Ferrari el ga fondà el marchio automobiłìstego Ferrari. Ła prima automobiłe a portar 'sto nome ła ze stà ła 125 S, che ła ga debutà in gara a Piacensa l'11 de magio de'l steso ano, guidada da Franco Cortese, primo piłota e cołaudator de ła Caza ; l'ezordio el se ga concludesto co un ritiro a ła segonda gara, che ła se ga disputà a Roma do setemene drio, Cortese el ga otenjesto ła prima stòrega vitoria Ferrari. Inte'l 1960 l'Auto Costruzioni Ferrari ła canbià denomenasion in SEFAC (Società Esercizio Fabbriche Automobili e Corse), devenjendo senplisemente Ferrari inte'l 1965.
Da ła cołaborasion, a ła partecipasion, al controło FIAT
El Grupo Fiat el ga intarvenjesto in favor de ła Ferrari za inte el 1955, finansiando par un cuincuenio el zviłupo de ła Scudarìa. Tałe desizion, nasùa par arzenar el strapoter tècnego-conòmego de ła Mercedes che ła gaveva concuistà i canpionati de Formula 1 del 1954 e de'l 1955, oltra a ła Mille Miglia de'l 1955, ga contribuìo a far vinser a ła Ferrari i canpionati de'l 1956 e de'l 1958, oltroltra a łe Mille Miglia de'l 1956 e de'l 1957. Inte i primi ani sincuanta A jera stà anca tentà ła stada de far renaser l'acordo co l'Alfa Romeo ma, daspò alguni scanbi de proposte, l'ipòteze ła ze stà abandonà da ła Caza miłaneze che ormai ła vedeva ła Ferrari come antagonista sportiva pì che come posibiłe partner.
Nonostante i grandi sucesi sportivi ła Ferrari ła ze cadesta in una greve crize daspò l'abołision de łe corse so strada, decretà in bona parte de'l mondo dopo el dezastro de Le Mans de'l 1955 e, anca in Itałia, daspò ła trazedia de Guidizzolo de'l 1957. L'ełiminasion de tałe gare ła gavea de fato reduzesto ła clienteła de ła Ferrari, prensipalmente conponesta da facoltozi gentleman-driver come Aymo Maggi o Giannino Marzotto, che i se contendeva ła redota produsion de veture da conpetision de'l Cavałin.
In tałe cuadro econòmego Henry Ford II el ga provà ad acuistar ła Ferrari, in modo da fruir de'l só prestizo co un prevedibiłe ritorno de imàjine par l'azienda da łu posedesta. Conduzesta da Lee Iacocca, inte'l majo 1963 ła tratativa ła pareva inviada a na rapida concluzion, cuando ła se ze arenà so ła conditio sine qua non ponesta da Enzo Ferrari in merito a l'intocabiłità de ła só autonomia sirca łe desizion da tor inte l'anbito de'l reparto corse; al refudajo de Iacocca el ga seguìo ła mediata e definitiva rotura de'l negosià. El naufrazo de łe tratative par ła vendita de l'azienda a ła Ford el ga inescà un'garba bèga tra ła Ferrari e el cołoso industriałe statunitense che ła ga metesto in seria dificoltà ła Caza de Maranello, fin a zbocàr inte ła clamoroza protesta de'l Drake che, non sentindose puzà da łe autorità sportive nasionałi, inte'l 1964 el ga desidesto de restituir ła łisensa sportiva itałiana.
Ła FIAT ła ze intarvenjìa inte'l 1965 anunsiando ła cołaborasion tra łe do aziende, a'l fin de atuar un comun programa par ła costrusion de propulsori sportivi, che ła ga decretà ła nàsita de ła marca Dino. In 'sto modo ła Ferrari ła ga roto l'izołamento inte'l cuało ła jera stà confinà e ła ga trovà el nesesario puzo par ła produsion in picoła serie de łe só veture da strada.
Inte'l 1969 ła Ferrari ła ze entrà far parte de'l Grupo Fiat, ma ła ga mantenjesto comuncue ła propia autonomia:
Dai ani otanta al XXI secolo
A ła sconparsa de Enzo Ferrari inte'l 1988, el pacheto asionario el ze devenjesto par el 90% de'l Grupo Fiat, mentre ła parte restante ła ghe ze ndà al fioło Piero Lardi Ferrari. 'St'ùltemo el ze restà drento a l'azienda cofà visepresidente. Contestualmente, a partir da 'sto parìodo, i marchi Ferrari e Scudaria Ferrari i ga scominsià a èsar doparà par un vasto merchandising.
Inte'l novenbre 1991 Luca Cordero di Montezemolo, in presedensa diretor sportivo de ła Scudaria Ferrari da'l 1974 a'l 1977, el ze stà nomenà presidente de l'azienda. Inanzonta el ga avùo el roło de aminstrador dełegà fin a'l 2006, co'l ze stà sostituio da Amedeo Felisa.
Inte'l 2006 el 5% de łe asion el ze stà acuizìo da na sosietà finansiaria dei Emirati Arabi Unìi, ła Mubadala, che inte ła capitałe de Abu Dhabi ła ga promovesto anca ła costrusion de'l Ferrari World, el pì gran parco a tema a'l mondo. El Grupo Fiat el ze tornà in poseso de 'sto 5% inte el corso de'l 2010.
I ani 2010
Inte'l majo de'l 2013 ła Ferrari ła ze stà incorporà inte ła sosietà de derito ołandeze New Business Netherlands N.V., renomenada Ferrari N.V., inte l'otobre 2015 co ła ze stà cuotà a ła Borsa de New York. Inte'l zenaro 2016 ła Ferrari N.V. ła ze stà scorporà da Fiat Chrysler Automobiles, el grupo automobiłìstego nasesto da ła fuzion intrà Fiat S.p.A. e Chrysler Group, par cuotarse a ła Borsa Itałiana e pasar cusì a far parte de'l grupo Exor.
Atività agonjistega
Ła Scudarìa Ferrari ła ga scumisià ła propia atività inte'l 1929 a Modena come filiałe tecnègo-agonìstega de l'Alfa Romeo. A partir da'l 1933 l'è devenjesta invese el reparto corse de l'Alfa Romeo, na cołaborasion che ła ga durà fin a tuto el 1937. Durando 'sti ani ła scudarìa ła se ga ocupà de projetasion e de zestion de łe veture da conpetision de l'Alfa Romeo, frontezando ła concorensa de marche cofà Auto Union, Bugatti e Mercedes-Benz e otenjendo numarozi sucesi sia inte'l contesto dei gran premi sia in cueło de łe gare Sportprototipo.
So'l fenir de'l 1937 ła Scudarìa Ferrari ła ze stà desfà, in cuanto inte'l 1938 l'Alfa Romeo ła ga dazesto vita a un novo reparto corse ciamà Alfa Corse co a cao Enzo Ferrari: el ga portà vanti tałe incargo fin a'l 1939, cuando el ga desidesto de dar łe dimision. Ła separasion definitiva co l'Alfa Romeo ła ga portà a ła sitada parentezi de l'Auto Avio Costruzioni.
Ła Scudarìa Ferrari ła ga reprendesto a oparar in fenimento de ła segonda guera mondiałe a Maranello, cuando inte'l 1947 el Drake el ga fondà ła só omònema caza automobiłìstega. Ła prima vetura costruìa ła ze stà ła 125 S, che ła ze stà portà par ła prima volta in gara da Franco Cortese. Ła prima monoposto invese ła ze stà ła 125 C: ła ga debutà a'l gran premio d'Italia el 5 de setenbre 1948 a Turin e l'è stà guidà da Raymond Sommer, che'l ga concludesto al terso posto dadrìo Jean-Pierre Wimille (Alfa Romeo) e Gigi Villoresi (Maserati).
Ła Scudarìa Ferrari ła se ga consentrà, a segonda guera mondiałe terminada, so'l neo costituìo canpionato mondiałe de Formula 1. Ła Ferrari ła ze deventada po' ła scuadra automobiłìstega pì vinsente de ła storai de st'altra categoria, visto che ła ga concuistà sèdaze canpionati mondiałi costrutori de Formula 1, a cui se ga zontà cuìndaze canpionati mondiałi piłoti.
El debuto de ła Scudarìa Ferrari inte'l Canpionato mondiałe de Formula 1 el resałe a'l 1950 a'l Gran Premio de Monaco, ła segonda prova stazonałe, indove ła rivada segonda grasie ad Alberto Ascari. Inte l'istesa stajon ła ze rivà segonda anca inte'l Gran Premio d'Italia, senpre grasie ad Alberto Ascari. Ła prima pole position e ła prima vitoria łe ze rivàe invese l'ano seguente a'l Gran Premio de Gran Bretanja grasie a José Froilán González.
Modełi
Łe autoveture Ferrari łe ze séłebri anca par ła só escluzività, tanto che ze l'azienda ła ga desidesto de łimitar ła produsion par mantenjer 'sta caratarìstega. Tra i prozetisti e łe carrosarìe che łe ga cołaborà co ła Ferrari A ghe ze Pininfarina, Scaglietti, Bertone e Vignale. I motori doparà inte łe autoveture Ferrari i ze prevałentemente dei V8 e V12.
Rełativamente a'l cołor, fin dai ani vinti łe otomòbiłi da corsa itałiane łe zera vernizàe de roso. St'altro el zera el cołor consueto pa'łe veturei itałiane che łe regatava in canpionati automobiłìsteghi in baze a un provedimento ciapà inte i ani tra łe do guere mondiałi de l'asosiasion che drioman ła ze stà ciamà FIA. Inte'l schema de ła federasion, tra łe altre, łe auto fransezi łe jera blé, łe todesche bianche e łe inglezi verdi.
In produsion
6 siłindri:
8 siłindri: 12 siłindri:
Formula 1, Formula 2 e altre monoposto
(«P» ła ìndega che ła vetura ła ga vinsesto el titoło mondiałe piłoti, «C» che ła ga vinsesto cueło costrutori)
Presidenti
St'altra ła cronotasi dei presidenti de Ferrari S.p.A.:
Johnny Galecki
Johnny Galecki, a l'anagrafe John Mark Galecki (Bree, 30 avrìl 1975), el ze un ator statunitense, prinsipalmente conosùo par aver interpretà el roło de Leonard Hofstadter inte ła sit-com The Big Bang Theory..
Biografia
El nase a Bree, in Belzo, el 30 avrìl de'l 1975, fio de Richard Galecki, un miłitar statunitense de orìzeni połache, e de Mary Lou Noon, na consułente imobiłiar statunitense de orìzene irlandexi e sisiłiane (Pałermo). El pare el ze stà menbro de ła United States Air Force inte na baze in Belzo. Ła fameja Galecki ła torna inte i Stati Unìi a Oak Park, in Illinois, co Johnny el ga tre ani.
Dopo na serie de łaori tełevizivi, el fa el debuto so'l gran schermo inte'l 1988 inte'l film Le ragazze di Jimmy, co River Phoenix, e drioman el resita inte ła comedia Un Natale esplosivo.
Durando ła só espariensa de resitasion inte ła Billy, Galecki el taca far aparision cofà ospite inte łe sitcom de suceso de ła ABC Pappa e ciccia inte el roło de'l fradèło pì cèo de Mark Healy (Glenn Quinn), el cuało el ga na rełasion co Darlene Conner (Sara Gilbert). Prezentà a ła só prima aparision cofà Kevin Healy, el só nome el vien presto canbià in David. Dopo algune altre aparision, Galecki el deventa prezensa fisa inte'l cast de Pappa e ciccia a partir da l’autun de'l 1992, daspò ła cansełasion de Billy. El interpreta el roło de David Healy fin a'l tèrmene de Pappa e ciccia inte'l 1997, co'l só parsonajo che a ła fine el spoza Darlene e el ga do fiołi co eła. Anca el personazo interpretà da Galecki in The Big Bang Theory el gavarà na rełasion de curta durada co'l personazo interpretà da Gilbert inte ła stesa sitcom.
Galecki el sèvita ła só serie de rołi sinematogràfeghi łaorando inte'l film comico Mr. Bean - L'ultima catastrofe, inte'l horror So cosa hai fatto e inte l'indipendente The Opposite of Sex - L'esatto contrario del sesso, intarpretando in 'st'ùltemo n'adołesente gay che'l mente so sìdi da łu subìi. inte'l 2000 el partesipa a'l film Bounce, co Ben Affleck e Gwyneth Paltrow, mentre l'ano drìo el otien na picoła parte in Vanilla Sky. Infin inte'l 2005 el ga avùo na aparision inte'l tełefilm My Name Is Earl.
inte ła stazon 2006-2007, Galecki łaora a Broadway inte ła The Little Dog Laughed, dove interpreta un gigolò, ła só parte prevedeva anca algune sene de nùo frontałe. El ga partesipà ad alguni epizodi de Hope & Faith.
Galecki el interpreta Leonard Hofstadter inte ła sitcom de ła CBS The Big Bang Theory, che ła debuta el 24 setenbre 2007. A l’inisio ghe vien dimandà de intarpretar el roło de Sheldon Cooper, ma el aferma de èsar pì adato a'l roło de Leonard Hofstadter, donca el roło de Sheldon el ghe vien asenjà a Jim Parsons. Durando ła só presedente intarpretasion de David Healy in Pappa e ciccia, Sara Gilbert ła ga interpretà ła só moroza de łonga data e sucesivamente só mujer, Darlene Conner; ła conpare deso inte'l personazo de Leslie Winkle, na só cołega in The Big Bang Theory, co ła cuała el ga na rełasion de curta duràda. Anca Laurie Metcalf, che ła ga intarpretà Jackie Harris, ła sorèła de Roseanne in Pappa e ciccia, ła conpare in The Big Bang Theory, 'sta volta inte el roło de Mary Cooper, só mare de'l conpanjo de stansa de Leonard, Sheldon.
inte'l 2008 el łaora inte ła fanta-commedia Hancock, co Will Smith, mentre inte'l 2011 el interpreta Borel inte'l film In Time. inte'l 2014, da l'otava stazon de The Big Bang Theory, in conpanjìa dei protagonisti de ła Jim Parsons e Kaley Cuoco, el parsepirà un asenjo de oltra un miłion de dołari a epizodio. 'Sti tre artisti i deventa cusì i atori de serie tełevizive pì pagà de senpre.
Vincenzo Salemme
Vincenzo Salemme (Bacoli, 24 łujio 1957) el ze un ator, comediografo, comico, rezista e senegiador itałian.
Biografia
Ła cołaborasion co ła conpanjìa de Eduardo De Filippo ła ga continuà fin a'l 1984 (ano de ła morte de Eduardo) e ła ze ndada vanti co'l fio, Luca De Filippo, fin a'l 1992. Inte'l 1990 el forma l'asosiasion culturałe E.T., par provar a métarse in propio, formando na propia realtà teatrałe. El debuto el avien a'l Teatro dell'Orologio de Roma co'l spetacoło Sogni, bisogni, incubi e risvegli, pièce formada da do ati únisi: Buonanotte e Il signor Colpodigenio. El suceso el sarà tałe da parmétarghe ła formasion de na conpanjìa profesionałe, ła Chi ze di scena.
El 1991 el ze l'ano de A chi figli, a chi figliastri, spetacoło contenjente L'amico del cuore, Telefono azzurro e Passacantando. Ła prima comedia ła ghe darà vita ad uno dei só film pì conosùi. Passacantando invese l'è un monòłogo reałizà tramite na rancura de storie a'l femenin scriveste da Salemme. L'ano drio A ze ła volta de Lo strano caso di Felice C., da cui el trazarà Cose da pazzi, altro film de suceso. Ła comedia ła xera stà scrivesta inte'l 1989, ano de ła cazùa de'l Muro de Berlino e el serca de serar chel dezazio cauzà da'l croło de łe certese de tuti i comunisti de l'època.
L'ano sucesivo A ze ła volta de La gente vuole ridere, a'l cuało partesipa Stefano Sarcinelli e Francesco Paolantoni. Oltra ad èsar un omagio a ła vita teatrałe, el reciapa un tema tìpego de'l só mestro Eduardo, el confìn intrà sonjo e realtà. El suceso el sarà tałe da portar a na ripreza arcuanti ani drio, inte'l 2005, co La gente vuole ridere... ancora. Ze de l'isteso ano Passerotti o pipistrelli. Co sta òpara Salemme el dòpara el mezo de l' handicap par inprofondir i dezazi umani.
Scrive infati Paolo Petroni de'l Corriere della Sera "Anche questo Passerotti o pipistrelli, insomma, ripropone un modo di fare commedia con un occhio alla realtà". Anca sta ópara ła gavarà na traspozision sinematogràfega : A ruota libera. Passerotti o pipistrelli ła rientrarà l'ano sucesivo, inte'l 1994, inte'l spetacoło Fatti unici par atti comici insenbre a L'ultimo desiderio, altro ato únego che par trama e stiłe, el recorda un mucio L'Amico del cuore. El tema che'l łiga i do ati ùneghi el ze cueło de l'amighesa. In 'sto steso ano el debuta a'l Festival de Benevento resitando inte ła comedia Galantuomo e Cafone de Biagio Belfiore direto da Giancarlo Sammartano. El 1995 el ze l'ano de'l gran suceso co ... e fuori nevica, nasesta da na idèa de Enzo Iacchetti. Inte'l 1996 el scrive par Giobbe Covatta e Francesco Paolantoni Io&Lui.
L'òpara ła ciapa a un repertorio diverso, come nota Paolo Petroni, sercando de ponerse in continuità co ła tradision farsesca napołitana. Ze de'l steso ano Fiori di ictus par Cetty Sommella co ła rezìa de Maurizio Casagrande. L'indàzene ła revarda da novo el mondo de łe done uzando cofà dełicà mezo de indàzene el tradimento. L'òpara inte'l 2006 co Passacantando ła devenjarà un ùnego spetàcoło, È femmene, titoło de na canson de Salemme, cołona sonora del film Ho visto le stelle. Inte l'isteso ano el scrive co Marisa Laurito Pazza d'amore. Atraverso łe confesion de na dona che parla co ła defunta mare A se mete in sena tuti i dubi, i fałimenti e łe perplesità de ła vita. Inte'l 1997 l'Amico del Cuore el devenjarà spetàcoło conpleto. Inte'l steso ano el mete in sena n'altro gran suceso: Premiata Pasticceria Bellavista. El testo indaga, sensa masa conplimenti, ła pochesa morałe che ła se sconde dadrio al al parbenizmo borgheze.
Vincenzo Salemme el ga resità in diversi film: el só ezordio l'avien inte i ani òtanta, cuando el rezista Nanni Moretti el ghe afida ròłi inte i film Sogni d'oro, Bianca e La messa è finita. Inte'l 1989 el partesipa a'l film C'è posto per tutti, par ła rezìa de Giancarlo Planta. Altri film inte i cuałi el ga resità i ze Isotta de Maurizio Fiume, Il tuffo de Massimo Martella, Baciami piccina de Roberto Cimpanelli, Olé de Carlo Vanzina, Ex de Fausto Brizzi, Baarìa de Giuseppe Tornatore, La vita è una cosa meravigliosa de Carlo Vanzina e A Natale mi sposo de Paolo Costella.
Inte'l 1998 A vien fora el primo film da łu direto, L'amico del cuore. El film, venjesto fora inte łe sałe sinematogràfeghe inte'l desenbre 1998, el incasa dieze miłiardi de łire. Altri film direti da łu i ze Amore a prima vista (1999), A ruota libera (2000), Volesse il cielo! (2002), Ho visto le stelle! (2003), Cose da pazzi (2005), SMS - Sotto mentite spoglie (2007) e No Problem (2008). Famoze ze tante só comedie teatrałe: "...e fuori nevica", "Passerotti o pipistrelli?", "Premiata pasticceria Bellavista", "Faccio a pezzi il teatro!", "Lo strano caso di Felice C.", "Bello di papà".. El ze stà anca protagonista de do show tełevizivi, Famiglia Salemme Show (2006) e Da Nord a Sud... e ho detto tutto! (2009), entranbi ndài in onda so Raiuno.
Notepad++
Notepad++ el xe on editor de testo e codexe sorgente lìbaro par Windows. El suporta ła modìfega a schede, che consente de lavorare co pì file vèrti in na singoła fenèstra. El nòme del progeto nase dal operatore de incremento ne'l łenguagio C.
Notepad ++ el xe distribuìo cofà software gratuito. Inisialmente el progeto el jera stà ospità so SourceForge.net, indove el xe stà descargà pì de 28 mijoni de volte, e el ga vinto do volte el SourceForge Community Choice Award cofà mejor stromento de svilupo. El progeto el xe stà ospità so TuxFamily da el 2010 a el 2015; da el 2015 Notepad++ el xe ospità so GitHub . Notepad++ uxa el conponente del editor Scintilla.
Storia
El programa el xe stà creà da Don Ho e ła prima version ła xe stà publicà el 24 de novenbre 2003. El svilupadore uxava JEXT (on editor de testo baxà so lenguajo de programasion Java) a ła axienda dove el lavorava ma, no sodisfato con łe so puarete performance, el gà scomisià a svilupare on editor de testo scrito in C++ co Scintilla. Lo ga svilupà ne'l so tenpo libaro da cò l'idea ła jera stà respinta da ła so axienda. Notepad++ el xe stà costruìo cofà na aplicasion par Microsoft Windows; El autore el gaveva preso in considerasion, ma a ła fin respinta, ł'idea de uxare wxWidget s par fare el Porting a Mac OS X e Unix.
Notepad++ łe stà rilasià so SourceForge el 25 de novenbre 2003, cofà na aplicasion soło par Windows. El xe baxà so el conponente par editor Scintilla e el xe scrito in C++ co soło ciamade Win32 API e el uxa soło ła STL par incrementare łe performance e ridure ła dimension de el programa.
En xenaro 2010 el governo de i Stati Unii de ła Mèrica el gà obligà i software open source ospità in Amèrica de vietare l'aceso da Cuba, Iran, Nord Korea, Sudan, e Siria in baxe a łe legi de i Stati Unii. Cofà risposta a coxa el svilupatore el sentiva cofà violasion de ła filosofìa de i programi open source, in zugno 2010 Notepad++ el xe stà tirà fora da el teritorio e da ła giurisdision de i Stati Unii, rilasiando ła version so TuxFamily, in Fransa. Cualche servisio de ła comunidà de Notepad++ (cofà el forums e ła tracia de i bug ) el jera restà so Sourceforge fino a el 2015, cò Notepad++ el ga lasà Sourceforge conpletamente.
Ne'l 2011 Lifehacker el ga descrito Notepad++ cofà "El Mejo editor de testo par programatori par Windows", dixendo che "se se preferise on editor de testo par ła programasion senplice, legero e estensibile, ła nòstra prima sèlta xe Notepad++ che el xe gratuito e open-source" Lifehacker el ga critica ła so interfacia utente, dixendo che "El xe bastansa bruto. Fortunatamente te poi fare tanto par personalixare el so aspeto, e ciò che manca in pulisìa, conpensa łe funsionalità".
Ne el 2014, i letori de Lifehacker i gà votà Notepad++ cofà el "pì Popolare Text Editor", co 40% de i 16,294 intervistà specificandoło cofà el so pì amato editor. El team de Lifehacker el ga riasunto el programa cofà "veloce, flesibiłe, rico de funsionalità e conpletamente gratuito".
Ne el 2015 Stack Overflow el ga condoto na intervista mondiałe intra i sviłupadori, e Notepad++ el xe stà votà cofà el editor de testo pì uxà al mondo co 34.7% de i 26,086 intervistà che i dichiara de uxarło ogni dì.
Stack Overflow ga visto "Pì łe robe canbia, pì probàbiłe xe che ste robe łe sia scrite in JavaScript co NotePad++ in na machina co Windows". La intervista de el 2016 ła gaveva Notepad++ a el 35.6%.
Ne el 2015, in resposta a łe politighe de SourceForge, Notepad++ el gà lasà SourceForge conpletamente movendo el forum so NodeBB e el traciamento de i bug so GitHub.
Aspeti tecnici
El progeto el xe baxà so el conponente open source Scintilla e el xe scrito in C++, faxendo uxo soło de łe API Win32, quindi sensa inpiegare Microsoft Foundation Classes (MFC) o librerie simiłi, el che asicura na minore dimension de el programa e quindi on caricamento pì svelto. El xe distribuìo secondo ła licenza GPL.
Sebbene Scintilla no suporti internamente ła ricerca de testo con espression regolari so pì righe, Notepad++ permette l'uxo de plugin che i juta a mitigare sto problema.
Carataristiche
En pì i utenti i pole definire l'evidensiasion de ła sintasi e l'autoconpletamento par ogni altro lenguagio, co on sistema de definision baxà so XML che el rende Notepad++ estensibiłe.
Altre carateristiche łe xe:
Łenguagi suportà
I lenguagi de programasion e de marcatura atualmente suportà (version 7.5) i xe:
Andrea Barbato
__HIDDENCAT__
Andrea Barbato, (Roma, 7 de marso, 1934 – Roma, 12 de febraro, 1996) el xe stà un zornałista, scritor, połitego e senegiador itałian.
Biografia
Barbato el ga scominsià l'atività zornałistega in zòvane età: a 22 ani el ze entrà a ła BBC, tołendo po' ad alternar cołaborasion co tełevizion e carta stanpada; el ga łaorà a il Messaggero, L'Espresso e Il Dì, anca cofà inviato speciałe in Àfrega ed Estremo Oriente.
Entrà in RAI "in cuota" par el Partio Sociałista Itałian (aderindo in partegołar a ła corente de Riccardo Lombardi), inte'l 1968 el ze stà incargà de condùzer ła neo-istituìa edision de mezojorno de'l Tełezornałe ; parałełamente el ga reałizà serti servisi par el setemanałe Tv7.
Inte'l 1966 ła tełevizion de stato itałiana ła ga creà un segondo canałe e ła ghe ga afidà a Barbato ła condusion de'l rełativo notisiario, che oncora no'l zera stà instituìo cofà testata autonoma ma el jera na direta emanasion de ła redasion de'l Programa Nasionałe.
Inte'l 1971 el ga tacà cołaborar co La Stampa e drioman el ze devenjesto vise-diretor de la Repubblica. Inte'l 1976 el ga curà ła senejadura de'l film L'invenzione di Morel ; el xe stà anca nomenà diretor del TG2 e de Paese Sera da'l 1982 a'l 1983.
Inte'l 1983 el ze venjesto ełezùo a ła Càmara dei deputài cofà independente inte łe łiste de'l Partio Comunista Itałian par ła IX Łezisladura; a Montesitorio el ga aderìo parò a'l grupo parlamentar de ła Sànca Independente.
Finìo el mandà, inte'l 1987 el ze rientrà in RAI e el ga riprendesto ła só atività "in video", łaorando soratuto so Rai 3: tra i altri el ga reałizà i programi Cartolina (1989-1994), Italiani, Fluff, processo alla TV e Va' pensiero. Inte'l 1991 el ga senejà el film Una storia semplice.
El ze stà anca autor teatrałe e tełevizivo (inte el 1967 Caravaggio ) e el ga scrivesto artanti łibri. El ze stà spozà in segonde nose co l'atora Ivana Monti, da ła cuała el ga avùo el fioło Tommaso nasùo inte'l 1989. L'altro só fioło, Nicola, el jera nasesto da'l presedente matrimonio. El ze moristo el 12 de febraro 1996 a'l Policlinico Umberto I de Roma, daspò conplegasion sucesive a un intarvento chirurzego a cui el jera stà soponesto dieze dì prima par na malformasion a l'aorta adominałe. El repoza a'l simitero de'l Verano.
Vita privada
L'è stà spozà in segonde nose co l'atora Ivana Monti, da ła cuała el ga avesto el fio Tommaso inte'l 1989. L'altro só figlio, Nicola, el zera nasùo da'l presedente matrimonio.
Perales (Spagna)
__HIDDENCAT__
el xe on comun de ła Spagna, situà inte ła provinsa de Palencia, che ła fa parte de ła comunità autònoma de łe Casteja e Leon.
134
El 134 (CXXXIV en numeri romani) el xe on an del II secoło.
Potensa
Oltre a eser un inportante sentro aministrativo, ła xe anca sede universitaria e arsivescovil.
Ła xe anca sede de un inportante marcà agricoło, e de stabiłimenti industriałi ałimentari, calsaturieri e de el łegname.
Xemełagi
Potensa ła xe inxemełada co:
Bedretto
el xe on comun inte el distreto de Leventina chel fa parte del canton Tisin in Xvisara.
Comano (MS)
el xe on comun inte la provincia de Masa-Carara chel fa parte de la rejon Toscana
Jujurieux
Jujurieux el xe on comun de 2 156 abitanti del departemento de Ain che el fa parte del rejon Alvergna-Rodano-Alpe in Fransa.
Neukirchen bei Lambach
el xe on comun del distreto de Wels-Land che el fa parte del stato de ła Alta Àustria in Austria
135
El 135 (CXXXV en numeri romani) el xe on an del II secoło.
Cantallops
el xe on comun de ła Spagna, situà inte ła provinsa de Xirona, che ła fa parte de ła comunità autònoma de Catełogna.
Monumento
__HIDDENCAT__
On munomento (dal latin monumentum, "recordo", da monère, "recordare") el ze na ópara architonega de vałore artistego e storego. El termano in orizene el definia soło łe stuture che łe rende omajo a on personajo storego o a on aniversario, ma par estension deso el ciapa rento anca el sinjficato anca tute łe costusion storeghe de na sità o de on Paeze. Antigamente, i monuumenti prinsipałi i jera chełi funerari e, drio l'Inpero roman, chełi dedicà a i inperadori e a łe so inpreze. Se tratava de statue o obełischi. Da poco, el termano el ze pasà a indicar anca posti naturałi de reconoscimento e vałore estetego o interese sientifego.
Filattiera
el xe on comun inte la provincia de Masa-Carara chel fa parte de la rejon Toscana
Poggiomarino
Poggiomarino el xe un comun itałian de 21 206 abitanti. El xe inte ła sità metropułitana de Nàpułi inte ła rejon Canpania e el se estende so na area de 13,2 km². L'abità el xe situà a 47 metri s.l.m. El confina co i comuni de Boscoreale, Palma Campania, San Giuseppe Vesuviano, San Valentino Torio, Scafati, Striano e Terzigno.
Bodio
el xe on comun inte el distreto de Leventina chel fa parte del canton Tisin in Xvisara.
Trasversałismo
El trasversałismo xe na concesion pułitega composta da tante poxision pułiteghe, ideołojiche e partiighe che łi unise mestieri de ła Sanca co quełe de ła Drita. Do movimenti o partii che se riconose n'sta poxision, łi xe i M5S e ła Lega.
Par quanto ste do poxision łe vien definie oposte, połe verificarse che na anima pułitega posa condividare pułiteghe de Sanca da na parte e inte n'altro discurso pułiteghe de Drita. Inte ła Fransa, d'andove che riva proprio el senso de Sanca e Drita, rispetivamente se dixe che una l'é definia el Partio dei Movimenti e che l'altra la se definise come Partio de l'ordene. Na poxision inte el tramexo de łe parti, la ghe xe, el se ciama sentrismo e na anima che se mete so sta poxision, l'è on moderà.
El trasversałismo no l'è de obligo cołegà a ła poxision de sentro, parché no el se ocupa de far da mediator neutro par catare on conpromeso da tute e do e parti pułitighe, ma el ciapa el mejo da ła Drita e a Sanca e le mete drento na soła ideołojia Trasversałe.
San Pietro del Carso
el xe on comun de ła rejon statistega de Carnioła Interna-Carso che ła fa parte del omonemo stato de ła Xlovenia.
Capmany
__HIDDENCAT__
el xe un comun de ła Spagna, situà inte ła provinsa de Xirona, che ła fa parte de ła comunità autònoma de Catełogna.
Sanca (pułìtega)
Co ła paroła sanca se definise, inte el campo de ła pułitega łe anime del Parlamento che se senta da ła onda sanca del Presidente de ła Asenblea lejislativa e in jeneral, xe el insieme de łe poxision quałificae come eguałitariste, sociałiste e progresiste, ma anca dei partii de ispirasion comunista, (che i vien, parò, ciamai de Sanca estrema), poxision totalmente difarenti da quełe de ła drita.
Villalcón
el xe on comun de ła Spagna, situà inte ła provinsa de Palencia, che ła fa parte de ła comunità autònoma de łe Casteja e Leon.
Giorgio Panariello
Giorgio Panariello (Firense, 30 setenbre 1960) el ze un comico, imitator, atore e showman italian.
El ze stà el diretor artìstego e condutor de'l Festival de Sanremo 2006.
I ezordi
Nasésto a Firense ma de orizeni napołetane, el zera stà afidà ai noni so rechiesta de ła mare che ło ga zbandonà pochi dì drìo el parto. Giorgio Panariello el crese a Cinquale, frasion del comun de Montignoso. El gaveva un fradèło, Francesco, dito Franco, nasùo inte'l 1961 e moresto in sircostanse oncora poco ciàre ła note de Santo Stefano de'l 2011.
El se diploma a l'istituto alberghiero de Marina di Massa. Tra el 1979 e' l 1981 el laora so un cantièr navałe de Viareggio, ma el sbandonarà sto łaoro par tacàr a łaorar cofà deejay ed imitator a Radio Forte dei Marmi, e co Carlo Fontana, Cesare Tarabella, Claudio Fortini e Massimo Polacci i da vita a ła trasmision Radiosquillo, che proponerà anca in racuante discoteche de ła Versilia. In cheła trazmision A nase el parsonazo de Merigo e spopoła imitando, intrà i altri, el cantante Renato Zero. Sta espariensa finise inte el 1985.
El vive in Versilia faxendo vari łaori, tra cui el camarièr in difarenti  łocałi tra i cuałi La Capannina de Forte dei Marmi, e el crea un primo sodałisio co altri versiłiezi che i se afasa inte'l mondo de'l cabaret tra cui Franco Ginesi, Rino Rivieri, Adolfo Drago, Mario Bertoncini, Ennio Bongiorni e Umberto Mosti. Co st'altri el forma el grupo I Lambrettomani (da'l nome del scooter Lambretta), co i cuałi el riva a Firense indove che'l incontra, pròpio a na ezibision de'l grupo a l'L'Aloha de Fiesole, Carlo Conti e Leonardo Pieraccioni.
Só cavàło de bataja el ze l'imitasion de Renato Zero: in copia co Drago, inte'l ròło de l'autista, el crea un vero spetacoło itinerante inte łe noti viaregine. El scumisia ezibirse da soło co mazor frecuensa inte łe discoteche toscane, fin a rivar in trazmison par el zlanso de novi tałenti: A ze el cazo de Stasera mi butto, co'l cuało el riva in Rai inte'l 1991. Inte'l steso momento el taca un tirosinio teatrałe co do spetacołi inte i cuałi el proa a proponer parsonaji tìpegamente toscani: lo scolaro Simone, l'ubriaco Merigo e Mario il bagnino.
Carlo Conti, in vacansa a Vibo Valentia inte el 1986, incontra Panariello mentre imita Renato Zero e cusì ło prezenta inte'l so programa Succo d'arancia, indove debuta anca Leonardo Pieraccioni. I tre toscani che in Toscana furoreggia inte i teatri.
El suceso
Insieme a Carlo Conti ael aparise oncora sol picoło schermo inte el 1994, inte ła trasmision Vernice fresca so Teleregione Toscana. L'ano sucesivo ła cubia ła otien maxor suceso co Aria fresca, trasmetesta senpre so Canale 10, Videomusic e dopo poche pontade trasferìa so Telemontecarlo grasie ai otimi ascolti. El do Panariello-Conti riese cusì ad arivar so ła Rai e insieme xe protagonisti dei programi Su le mani inte l'istà 1996 e Va ora in onda inte l'istà 1997.
Al sìnema
Entrà inte ła scudarìa dei novi comisi itałiani dei ani novanta, insieme ad Antonio Albanese, Aldo, Giovanni e Giacomo, Leonardo Pieraccioni e altri, soto l'egida del produtor Vittorio Cecchi Gori el debuta al sìnema inte el 1996 inte el ròło insołitamente dramatego de un marasial de na sitadina toscana inte i ani trenta in trepida atexa del Duce inte el film Albergo Roma, direto da Ugo Chiti e traxesto da ła so comedia teatrałe Allegretto... par bene ma non troppo. Al sìnema, dove che el conparise drìoman in un ròło briłante inte ła comedia de Umberto Marino Finalmente soli, el preferise el palcosenico, inisiando inte el 1997 co Boati di silenzio proponesto anca in videocaseta.
El se simenta anca cofà regista, dirixendo se steso in do film: inte el 1999 in Bagnomaria, antołoxia dei so personaxi, e l'ano drìo in Al momento giusto, dove che el interpreta un cronista che se cata par caxo inpegnà inte el scoop clamoroxo del cròło de ła Tore de Pisa. Inte el 2005 el torna sol gran schermo inte el film xirà da Pieraccioni Ti amo in tutte le lingue del mondo, uno dei canpioni de incaso inte el Nadałe de chel'ano. Inte el 2007 el interpreta Notte prima degli esami - Oggi de Fausto Brizzi e SMS - Sotto mentite spoglie de Vincenzo Salemme, col cuało torna a łaorar l'ano sucesivo in No problem.
Show, fiction, condusion e diresion artistega del Festival de Sanremo 2006
Inte el 2000, 2001 e 2003 el conduxe so Rai Uno lo show Torno sabato łigà a ła łotarìa Itałia, inte el cuało el se propone come show-man in monołoghi e doti canori e comici co personaxi famoxi, tra cui Renato Zero, Sophia Loren, Terence Hill, Luciano Pavarotti, Vasco Rossi, Stefano Santucci, Adriano Celentano, Andrea Bocelli, Eros Ramazzotti, Raffaella Carrà, Gianni Morandi e Claudio Baglioni in doto. Inte el 2003 el ospita anca l'amigo cantaudor Marco Masini, promovente l'album ...il mio cammino de ritorno so łe sene dopo l'anuncio del ritiro inte el 2001.
Dopo che el se ga dełeguà come ospite d'onor inte ła serada finałe del Festival de Sanremo 2003, inte el marso 2004 el afronta ła so prima tournée mericana, a New York.
El 16 de otobre 2004 el torna in tełevixion in direta dal Teatro Verdi de Montecatini Terme col show del sabo de sera Ma il cielo ze sempre più blu.
Inte el 2005 el reçita donca inte ła fiction Matilde co Sabrina Ferilli e inte el 2006 el prexenta el Festival de Sanremo, del cuało el ga anca el ròło de diretor artistego, afiancà da Ilary Blasi e Victoria Cabello: l'edision de chel'ano tutavia no ła otien el suceso sperà, co na mèdia de 8,380,000 tełespetadori e un share del 40,17%.
Teatro
Inte el 1994 el scrive e interpreta a teatro el spetacoło Fratelli d'Italia, afiancà da Leonardo Pieraccioni e Carlo Conti.
Da febraro 2010 el porta in sena a teatro el spetacoło Ogni maledetta domenica, un esperimento de teatro a ła radio: łe oto serade previste del show, reałixà al teatro The Club de Roma, łe va in onda in direta radiofonega so łe frecuense de RTL 102.5; in sto novo łaoro Panariello prexenta na serie de novi personaxi afiancai ai clasici del so repertorio.
Atività recenti e el novo ritorno in Rai
Inte l'utuno 2012 el torna a teatro col spetacoło In mezzo@voi!, incentà so l'atuałità e so łe novità dei cusìditi social network. El spetacoło va vanti co diverse date fin al marso del 2013. Inte el steso periodo el cominsia łe riprexe de Un fantastico via vai film direto e interpretà da Leonardo Pieraccioni, indove el recita tra i altri co Maurizio Battista, Serena Autieri, Massimo Ceccherini e Marco Marzocca: el film vien fora inte łe sałe inte el disenbre 2013, a ridoso de łe festività nadałisie.
El 12 de avril 2014 el xe ospite de ła tersa pontada del serałe de Amici conduxesto da Maria De Filippi, andove el sarà da novo ospite el 27 de magio in ocaxion de ła pontada finałe.
El 16 de otobre 2014 ese inte łe sałe el film ...e fuori nevica, direto e interpretà da Vincenzo Salemme, co protagonisti oltre a Panariello Carlo Buccirosso, Maurizio Casagrande e Margareth Madè.
El 14 de febraro 2015 el xe ospite durante l'ùltema seràda del Festival de Sanremo conduxesto da l'amigo Carlo Conti, imitando Renato Zero co drìoman un monòłogo so l'atuałità; po' el riseve el "Premio Città di Sanremo". El so intervento segna el pico d'ascolti de ła seràda, co scuaxi 15 miłion de spetadori.
El 5 e 6 de setenbre 2016 el exordise a l'Arena de Verona co Leonardo Pieraccioni e Carlo Conti col spetacoło "Pieraccioni, Conti e Panariello - Lo Show". Drìoman ghe sarà na tournée co tape inte i palasport de Assago, Roma, Firenze e Livorno.
El 7 de zugno del 2018 el ga conduxesto da piasa del Plebiscito de Napułi so Rai 1 Pino è, concerto speciałe in ricordo de Pino Daniele, morìo tre anni prima, a cui ga partesipà vari artisti de ła mùxica itałiana, tra cui Biagio Antonacci.
Controversie
Inte el łujo del 2009 Panariello xe stà ogeto de na połemica połitega: alcuni abitanti del comune de Montignoso, sitadina indove el comico ga vivesto a łongo (e vive oncora ancùo durante i sìe mexi estivi), i ga prexentà na rechiesta formałe al sìndico al fin che no'l confarise al showman ła sitadinansa onoraria par ła cuała xera stà verxesto l'iter. El motivo xe ła decixion del comico de cołaborar come consułente co l'ałora sìndico de Prato Roberto Cenni, esponente de spico del sentrodreta toscan. Panariello ga smentìo l'acuxa de èsar un traditor połitego, sostegnendo de èsar de sànca ma retener superai i stecati ideołoxeghi, e el ga motivà ła so sielta come detada da na antiga amicisia, dao che Cenni, inprenditor e aministrador dełegà de ła Sasch, xera stà uno dei primi finansiadori dei so spetacołi.
Łibri
Inte el setenbre del 2008 xe usìo el so primo łibro Non ti lascerò mai solo, che conta ła storia de un omo che riese a canbiar vita e a scoèrxer i veri vałori de ła vita grasie a un cagnèto. El 26 de marso 2019 vien fora el so novo łibro publegà da Mondadori dal titoło Adesso tu. Se trata de un romanxo co ceni autobiografeghi.
Muxica
Panariello el xe anca un autore de canson, tra cui Questa vita (scrivesta co Massimo Miniati, chitarista dei Interno 31, e cantada anca in cubia co Giorgia a Torno sabato) e Che Natale sei (cantada insenbre a Petra Magoni).
Inte el 1988 el partesipa al projeto muxicałe disco dance "Mod. N.4" co Judicta e Judicta II; inte i do viniłi xe prexenti łe imitasion de Roberto Benigni e Francesco Nuti e ła voxe de papa Giovanni Paolo II.
Inte el 1989 el conparise inte el brano Mussolini disco dance, del grupo ''Mod. n.4'', imitando ła voxe del Duce in una parodia de ła stòrega dichiarasion de guèra che ła deventa "dichiarasion de festa". El viniłe contien anca un monòłogo de Panariello.
Inte el 1992 vien fora un disco mix dove Giorgio canta na so version de Il Cielo so un łado mentre so chealtro łado na version dance co tute łe so imitasion e i so personaxi.
Inte el 1996 el publega el cd Aria Fresca, contegnente i brani muxicałi par ła trasmision omonema, cantà da Carlo Conti e Panariello steso, produxesto da Gianluca Sibaldi, Carlo Conti e Fernando Capecchi.